ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
வேளாண் துறையில் இணைந்து செயல்பட அபேடா - நபார்டு வங்கி புரிந்துணர்வு ஒப்பந்தம்
வேளாண் துறையிலும், அது சார்ந்த துறைகளிலும் இணைந்து செயல்பட்டு பங்குதாரர்களுக்கு சிறந்த மதிப்பை வழங்கும் நோக்கத்துடன், வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபேடாவும், தேசிய வேளாண்மை மற்றும் கிராம மேம்பாட்டு வங்கியான நபார்டும் காணொலி வாயிலாக புரிந்துணர்வு ஒப்பந்தத்தில் கையெழுத்திட்டுள்ளன.
அபேடா செயலாளர் டாக்டர் சுதான்சு, நபார்டு வங்கியின் தலைமைப் பொது மேலாளர் திரு நிலே டி கபூர் ஆகியோர் இந்த ஒப்பந்தத்தில் கையெழுத்திட்டனர். அபேடா தலைவர் டாக்டர் எம் அங்கமுத்து, நபார்டு வங்கியின் தலைவர் டாக்டர் ஜி ஆர் சின்தாலா ஆகியோர் இந்த நிகழ்ச்சியில் கலந்து கொண்டு பேசுகையில், ஒப்பந்தத்தின் மூலம் இரு அமைப்புகளும் இணைந்து செயல்படுவதன் வாயிலாக வேளாண் ஏற்றுமதிக் கொள்கையை திறம்பட செயல்படுத்த முடியும் என்று நம்பிக்கை தெரிவித்தனர்.
தமிழகம், மகாராஷ்டிரா, உத்திரப்பிரதேசம், கேரளா, நாகலாந்து, அசாம், பஞ்சாப், கர்நாடகா, குஜராத், ராஜஸ்தான், ஆந்திரப்பிரதேசம், மணிப்பூர், சிக்கிம், உத்தரகண்ட் ஆகிய மாநிலங்கள் வேளாண் ஏற்றுமதிக் கொள்கையை செயல்படுத்துவதற்கான திட்ட அறிக்கையை இறுதி செய்துள்ளன. இந்தக் கொள்கையை செயல்படுத்துவதற்கான நடவடிக்கைகளை மாநில அரசுகளும் அபேடாவும் இணைந்து மேற்கொண்டு வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678005
மின்னணு மற்றும் தகவல் தொழில்நுட்பம்
மத்திய மின்னணு, தகவல் தொழில்நுட்பத்துறை அமைச்சகம் நவம்பர் 29 முதல் டிசம்பர் 5 வரை விடுதலையின் டிஜிடல் பெருவிழாவைக் கொண்டாடுகிறது
பிரதமர் திரு நரேந்திர மோடி, தற்சார்பு இந்தியாவைக் கட்டமைப்பது குறித்த தமது தொலைநோக்கை அடிக்கடி பகிர்ந்து வருகிறார். நாட்டின் சுதந்திரத்தின் அமிர்தப் பெருவிழாவைக் கொண்டாடி வரும் நிலையில், மின்னணு மற்றும் தகவல் தொழில்நுட்பத்தில் உலகின் முதலிடத்தைப் பிடிக்க உருவெடுத்து வரும் இந்தியாவின் ஆற்றலை பறைசாற்றும் வகையில், மத்திய மின்னணு மற்றும் தகவல் தொழில்நுட்பத்துறை அமைச்சகம், நவம்பர் 29 முதல் டிசம்பர் 5 வரை விடுதலையின் டிஜிடல் பெருவிழாவைக் கொண்டாடுகிறது. இந்த ஒரு வார கால விழாவில், இந்தியாவின் டிஜிடல் வெளியின் சாதனைகள் மற்றும் வருங்காலத்திற்கான திட்டங்கள் விளக்கப்படும். பொருளாதாரத்தின் அனைத்துப் பிரிவுகளையும் அது எவ்வாறு மாற்றி வருகிறது என்பதையும், நமது சமூக-கலாச்சாரம், அரசியல் ஆகியவற்றில் ஏற்படுத்தும் தாக்கத்தையும் இது விளக்கும். இந்த ஒரு வாரகால விழாவில் மத்திய மின்னணு, தகவல், தொழில்நுட்பம், ரயில்வே, தொலைத்தொடர்புத்துறை அமைச்சர் திரு அஷ்வினி வைஷ்ணவ், மின்னணு மற்றும் தகவல் தொழில்நுட்பம், திறன்மேம்பாடு மற்றும் தொழில்முனைவோர் நலத்துறை இணையமைச்சர் திரு ராஜீவ் சந்திர சேகர் மற்றும் பல்வேறு துறைகளைச் சேர்ந்த உயர் அதிகாரிகள், தொழில்துறையினர் கலந்து கொள்வார்கள்.
டிஜிடல் மூலம் சமுதாய அதிகாரமயமாக்கல், அறிவார்ந்த பொருளாதாரம், தொழில்நுட்பம், தொடர்புத்துறையில் தற்சார்பு ஆகியவற்றை மேற்கொண்டு இந்தியாவை மாற்றும் வகையில் மின்னணு மற்றும் தகவல் தொழில்நுட்பத்துறை அமைச்சகம் பல்வேறு முன்முயற்சிகளை மேற்கொள்ளும்.
நிறைவு விழாவில், சிறப்பான செயல்பாட்டுக்கான விருதுகள், வங்கியாளர்கள் மற்றும் நிதி தொழில்நுட்ப நிறுவனங்களுக்கு வழங்கப்படும். இந்த நிகழ்ச்சியில் மத்திய இணையமைச்சர் திரு ராஜீவ் சந்திர சேகர் கலந்து கொள்வார்.
மேலும் விவரங்களுக்கு ஆங்கில செய்திக்குறிப்பை காணவும் : https://www.pib.gov.in/PressReleasePage.aspx?PRID=1775813
கனரகத் தொழில்கள் அமைச்சகம்
2022 ஜனவரி 10 முதல் 16-ந்தேதி வரை கனரக தொழில்கள் அமைச்சகம் விடுதலையின் அமிர்தப் பெருவிழா வாரம் கொண்டாடவுள்ளது
இந்தியாவின் 75 ஆண்டுகால முன்னேற்றம், அதன் மக்களின் பெருமைமிகு வரலாறு, கலாச்சாரம், சாதனைகளைக் கொண்டாடும் வகையில், மத்திய அரசு விடுதலையின் அமிர்தப் பெருவிழாவை அறிவித்துள்ளது. இந்த முன்முயற்சியின் ஒரு பகுதியாக, மத்திய கனரக தொழில்கள் அமைச்சகம் வரும் 10 முதல் 16-ந்தேதி வரை அடையாள வாரம் கொண்டாட திட்டமிட்டுள்ளது.
இந்தக் கொண்டாட்டத்தின் ஒரு பகுதியாக, கனரக தொழில்கள் அமைச்சகம், தனது பொதுத்துறை நிறுவனங்கள், தன்னாட்சி அமைப்புகளுடன் இணைந்து பல்வேறு நிகழ்ச்சிகளுக்கு, ஹரித்வார், பெங்களூரு, போபால், ஜான்சி, புனே, ஹைதராபாத் உள்பட நாடு முழுவதும் ஏற்பாடு செய்துள்ளது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்
பெண்கள் மற்றும் குழந்தை நலன் அமைச்சகம்
மத்திய மகளிர் மற்றும் குழந்தைகள் நல அமைச்சகம், குழந்தைகள் காப்பகத்திற்கான விதிமுறைகளை உருவாக்கவுள்ளது
குழந்தைகளுக்குக் குறைந்தபட்ச கவனிப்பு வழங்கும் வகையில் மத்திய மகளிர் மற்றும் குழந்தைகள் நல அமைச்சகம் விதிமுறைகளை உருவாக்கவுள்ளது.
தமிழகத்தில் உள்ள ஆதரவற்ற குழந்தைகளின் காப்பகங்களைத் தவறாக பயன்படுத்துதல் தொடர்பான வழக்கில் உச்சநீதிமன்றம் சிறார் நீதிச் சட்டம் -2015 பிரிவு இரண்டு ன் கீழ் குழந்தைகளுக்குத் தேவையான கவனிப்பு மற்றும் பாதுகாப்பு என்ற சட்டத்தை லேசாக எடுத்துக் கொள்ளக்கூடாது என்று தெரிவித்திருந்தது. மேலும் மத்திய மற்றும் மாநில அரசுகள், அரசு அல்லது சமூக நல அமைப்புகளால் உருவாக்கப்பட்ட காப்பகங்களில் ஆதரவற்ற குழந்தைகளுக்கு குறைந்தபட்ச கவனிப்பை வழங்க வேண்டும் என்று தெரிவித்தது.
இதன்படி, அமைச்சகம் சிறார் நீதிச் சட்டத்தின்கீழ் வராத அனைத்து நிறுவனங்களும் பின்பற்ற வேண்டிய விதிமுறைகளை அமைத்து வருகிறது.
இதுகுறித்து மத்திய மகளிர் மற்றும் குழந்தைகள் நலத் துறை அமைச்சர் திருமதி மேனகா காந்தி தெரிவிக்கையில், “காப்பகங்களில் தங்கும் குழந்தைகள் மற்றும் பள்ளிகளுடன் இணைக்கப்பட்டுள்ள விடுதிகளில் தங்கும் குழந்தைகளுக்கும் பிற குழந்தை கவனிப்பு நிறுவனங்கள் மற்றும் பகல் நேரக் காப்பகங்களில் உள்ள குழந்தைகள் போல பாதிப்புக்கு உள்ளாவதற்கான வாய்ப்புகள் அதிகம். இதனை முன்னிட்டு, காப்பகங்களில் தேவையான பாதுகாப்பு, குறைந்தபட்ச வாழ்வியல் நிலை, தொடர் ஆய்வுகள் ஆகியவற்றை உறுதி செய்யும் வகையில் விதிமுறைகளை அமைக்க நாங்கள் முடிவு செய்துள்ளோம். குழந்தைகள் உரிமை பாதுகாப்புக்கான தேசிய ஆணையத்தை சம்பந்தப்பட்ட மற்றவர்களுடன் பரிசீலித்து வரைவு விதிமுறைகளை அமைக்குமாறு கேட்டுக் கொள்ளப்பட்டுள்ளது. இதனைச் சிறார் நீதிச்சட்டத்தின் இந்த விதிமுறைகளை அறிவிக்கையாக வெளியிட திட்டமிட்டுள்ளோம் என்று கூறினார்.
அனைத்து மாநிலங்களும், யூனியன் பிரதேசங்களும் குழந்தைகள் பாதுகாப்பு நிறுவனங்கள் மற்றும் அதன் சார்ந்த வசதிகள், பதிவு குறித்து ஆய்வு மேற்கொள்ள வேண்டும் என்று மத்திய அமைச்சகம் கேட்டுக் கொண்டுள்ளது. சிறார் நீதிச் சட்டம் 2015, பிரிவு 41-ன் கீழ் அரசு உதவிபெறும் அல்லது தனியார் என அனைத்து குழந்தை பாதுகாப்பு நிறுவனங்கள் பதிவு செய்வது கட்டாயமாகும். இந்தச் சட்டத்தின் பிரிவு 42-ன் கீழ் பதிவு செய்யாதவர்களுக்கு வழங்கப்படும் தண்டனை குறித்து தெரிவிக்கப்பட்டுள்ளது. தங்கும் விடுதியாக செயல்பட்டு வரும் அனைத்துக் குழந்தைப் பாதுகாப்பு நிறுவனங்களும் இந்தச் சட்டத்தின்கீழ் பதிவு செய்வது கட்டாயமாகும் என்றும் அமைச்சர் கூறினார்.
பள்ளியில் தங்கும் விடுதிகளில் குழந்தைகளின் பாதுகாப்பையும், நலனையும் உறுதி செய்ய மத்தியப் பெண்கள் மற்றும் குழந்தைகள் நல அமைச்சகம் இந்த விதிமுறைகள், தங்கும் விடுதி வசதி வழங்கும் அனைத்து பள்ளிகளுக்கும் சென்றடையும் வகையில் மத்திய மனித வள மேம்பாட்டு அமைச்சகத்துடன் பகிரவுள்ளது.
உணவுப் பதப்படுத்துதல் தொழிற்சாலைகள் அமைச்சகம்
கோவிட்-19 தொற்றால் ஏற்பட்டுள்ள சூழல் மற்றும் எதிர்பாராத நிலையில் பொருட்களை எடுத்துச் செல்வதில் ஒருங்கிணைந்த குளிரூட்டி கட்டமைப்பின் முக்கியத்துவத்தை வலியுறுத்தினார் திருமதி.ஹர்சிம்ரத் கவுர் பாதல்
அழுகும் தன்மைகொண்ட பொருட்களை பாதுகாப்பதிலும், ஆண்டு முழுவதும் காய்கறிகள் மற்றும் பழங்கள் கிடைப்பதை உறுதிப்படுத்தவும் முக்கியத்துவம் வாய்ந்ததாக குளிரூட்டி கட்டமைப்பு திகழ்வதாக மத்திய உணவு பதப்படுத்துதல் நிறுவனங்கள் துறை அமைச்சர் திருமதி.ஹர்சிம்ரத் கவுர் பாதல் தெரிவித்துள்ளார். உணவு பதப்படுத்துதல் நிறுவனங்கள் துறை அமைச்சகத்தின் ஆதரவு பெற்ற குளிரூட்டி கட்டமைப்பு திட்டங்களை செயல்படுத்தும் உரிமையாளர்களுடன் காணொலிக்காட்சி மூலம் மத்திய அமைச்சர் இன்று ஆலோசனை நடத்தினார். அப்போது அவர், கோவிட் பெருந்தொற்றால் தற்போது ஏற்பட்டுள்ள எதிர்பாராத மற்றும் மாறிவரும் சூழலில் உணவுப் பதப்படுத்துதல் நிறுவனங்கள், குறிப்பாக ஒருங்கிணைந்த குளிரூட்டி கட்டமைப்புகளின் முக்கியத்துவத்தை எடுத்துரைத்தார். இது நிலையில்லாத சூழலிருந்து விவசாயிகளைப் பாதுகாப்பதோடு, சந்தையில் விலையை நிலைப்படுத்தவும் வழிவகை செய்கிறது. விவசாயிகள் கூடுதலாக உற்பத்தி செய்த பொருட்களை உணவுப் பதப்படுத்துதல் நிறுவனங்கள் ஏற்றுக் கொள்கின்றன. இதன் மூலம், விவசாயிகள் பயனடைகின்றனர். அதேநேரத்தில், அறுவடை செய்த பொருட்களை, மதிப்பு கூட்டப்பட்ட பதப்படுத்தப்பட்ட பொருட்களாக மாற்றுகிறது. இது உள்நாடு மற்றும் சர்வதேச தேவைகளை நிறைவுசெய்யும்.
காணொலி காட்சியில் 5 மாநிலங்களில் உள்ள 38 குளிரூட்டி கட்டமைப்பு திட்டங்களின் உரிமையாளர்கள் கலந்துகொண்டனர். மத்திய அமைச்சர்களுடன் கலந்துரையாடிய குளிரூட்டி திட்டங்களின் உரிமையாளர்கள், குளிரூட்டி கட்டமைப்பை செயல்படுத்துவதில், தாங்கள் எதிர்கொண்ட பிரச்சினைகள் மற்றும் தங்களது அனுபவங்களை பகிர்ந்துகொண்டனர். மேலும், பொது முடக்க காலத்தில், குளிரூட்டி கட்டமைப்பை இயக்குவதில் எதிர்கொண்ட பிரச்சினைகள் மற்றும் பாதிப்புகளை எடுத்துரைத்தனர்.
மக்கள் கூடுவதைத் தவிர்க்கும் வகையில், மண்டிகள் இயங்கும் நேரத்தை குறைக்கும் உள்ளூர் அரசு நிர்வாகங்களின் முடிவுகள் குறித்து குளிரூட்டி கட்டமைப்பாளர்கள் தங்களது கவலைகளை தெரிவித்தனர். அண்மையில் அறுவடை செய்யப்பட்ட பழங்கள் மற்றும் காய்கறிகளை தடையில்லாமல் விநியோகிப்பதை உறுதிப்படுத்த மண்டிகளை நாள்தோறும் 24 மணி நேரமும் செயல்படச் செய்ய வேண்டும் என்று வலியுறுத்தினர்.
காணொலிக்காட்சியில் கீழ்க்காணும் விவகாரங்கள் குறித்து மத்திய அமைச்சர் ஆலோசனை நடத்தினார்:
- இடுபொருட்களின் இருப்பு மற்றும் அதன் அதிக விலை
- பொதுமுடக்கத்தால் செயல்பாடுகளில் ஏற்பட்ட தாக்கங்கள்
- தொழிலாளர்கள் கிடைப்பது மற்றும் சரக்குகளை கொண்டுசெல்வதில் உள்ள பிரச்சினைகள்
- ஒட்டுமொத்த செலவு அதிகரிப்பு
- விவசாயிகளுக்கு பணம் செலுத்த வேண்டியிருப்பதால் எழுந்துள்ள ரொக்கப் பிரச்சினைகள்.
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தை முறையாக செயல்படுத்துவதற்காக ஊதியம் மற்றும் பொருட்களுக்கான நிதியை வெளியிடுவதற்கான தனது உறுதியை இந்திய அரசு மீண்டும் வெளிப்படுத்துகிறது
கிராமப்புற குடும்பங்களுக்கு குறைந்தபட்சம் 100 நாட்கள் வேலைவாய்ப்புக்கான உத்தரவாதத்தை மகாத்மா காந்தி தேசிய ஊரக வேலைவாய்ப்பு உத்தரவாத திட்டம் வழங்குகிறது. இது ஒரு தேவை சார்ந்த திட்டமாகும்.
நடப்பு நிதி ஆண்டில், 240 கோடிக்கும் அதிகமான மனித உழைப்பு நாட்கள் பயனாளிகளின் தேவைக்கேற்ப உருவாக்கப்பட்டுள்ளன.
ஊதியம் மற்றும் பொருட்களுக்கான நிதி ஒதுக்கீடு ஒரு தொடர் நடவடிக்கையாகும். முந்தைய நிதி ஆண்டுடன் ஒப்பிடும் போது நடப்பு நிதி ஆண்டில் நிதி ஓதுக்கீடு 18 சதவீதத்திற்கும் மேல் அதிகரித்துள்ளது.
மாநிலங்கள் மற்றும் யூனியன் பிரதேசங்களில் திட்டத்தை செயல்படுத்துவதற்காக நடப்பு நிதி ஆண்டில் இதுவரை ரூ 68,568 கோடிக்கும் அதிகமான நிதி வழங்கப்பட்டுள்ளது. கூடுதல் நிதி தேவைப்படும் போதெல்லாம், நிதி அமைச்சகத்திடம் கோரப்படுகிறது. கடந்த நிதி ஆண்டில், பட்ஜெட் மதிப்பீட்டை விட ரூ 50,000 கோடி அதிகமாக நிதி அமைச்சகம் வழங்கியது. சமீபத்தில், இடைக்கால நடவடிக்கையாக ரூ 10,000 கோடியை நிதி அமைச்சகம் வழங்கியது.
மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தை முறையாக செயல்படுத்துவதற்காக ஊதியம் மற்றும் பொருட்களுக்கான நிதியை வெளியிடுவதற்கான தனது உறுதியை இந்திய அரசு மீண்டும் வெளிப்படுத்தியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775017
பிரதமர் அலுவலகம்
பூப்பந்து வீரர் திரு.நந்து நடேகரின் மறைவுக்கு பிரதமர் இரங்கல்
பூப்பந்து வீரர் திரு.நந்து நடேகரின் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
இது தொடர்பாக சுட்டுரை வாயிலாக பிரதமர் வெளியிட்டுள்ள செய்தியில், “இந்தியாவின் விளையாட்டு வரலாற்றில் திரு.நந்து நடேகருக்கு சிறப்பான இடம் உண்டு. அவர் மிகச் சிறந்த பூப்பந்து வீரராகத் திகழ்ந்தார். சிறந்த வழிகாட்டியாகவும் விளங்கினார். அவரது வெற்றி, வளர்ந்து வரும் விளையாட்டு வீரர்களை தொடர்ந்து ஊக்குவிக்கிறது. அன்னாரது மறைவினால் துயருற்றேன். இந்த சோகமான தருணத்தில் அவரது குடும்பத்தினர் மற்றும் நண்பர்களுக்கு எனது எண்ணங்கள் துணை நிற்கின்றன. ஓம் சாந்தி” என்று கூறியுள்ளார்.
பாதுகாப்பு அமைச்சகம்
45வது ஆண்டு நிறுவன தினத்தை கொண்டாடுகிறது இந்திய கடலோர காவல் படை
இந்திய கடலோர காவல் படை தனது 45வது நிறுவன தினத்தை நாளை கொண்டாடுகிறது. கடந்த 1978ம் ஆண்டு 7 தளங்களுடன் தொடங்கப்பட்ட இந்திய கடலோர காவல் படை, இன்று 156 கப்பல்கள் மற்றும் 62 விமானங்களுடன் ஒரு வலுவான படையாக வளர்ந்துள்ளது. 2025ம் ஆண்டுக்குள் 200 தளங்கள் மற்றும் 80 விமானங்களை பெற இலக்கு நிர்ணயித்துள்ளது.
உலகின் நான்காவது பெரிய கடலோர காவல் படையான, இந்திய கடலோர காவல் படை, இந்திய கடலோர பகுதிகளை பாதுகாப்பதில் முக்கிய பங்காற்றி வருகிறது. மேலும், இந்திய கடல்சார் மண்டலத்தில் விதிமுறைகளை அமல்படுத்தி வருகிறது. ‘நாங்கள் பாதுகாக்கிறோம்’ என்ற குறிக்கோளுடன் செயல்பட்டு வரும் இந்திய கடலோர காவல் படை, தொடங்கப்பட்டதிலிருந்து இதுவரை 10 ஆயிரத்துக்கும் மேற்பட்ட உயிர்கள் காப்பாற்றப்பட்டுள்ளன. 14,000 குற்றவாளிகளை இப்படை கைது செய்துள்ளது. சராசரியாக, இரண்டு நாளைக்கு ஒருவரை கடலோரை காவல் படை ஆபத்திலிருந்து காப்பாற்றுகிறது.
கொவிட்- 19 கட்டுப்பாடுகளுக்கு இடையிலும், கடலோர காவல் படை 24 மணி நேர தீவிர கண்காணிப்பு பணியை மேற்கொண்டு வருகிறது. பிரத்தியேக பொருளாதார மண்டலத்தில் 50 கப்பல்கள் மற்றும் 12 விமானங்கள் தினந்தோறும் கண்காணிப்புப் பணியில் ஈடுபடுத்தப்படுகின்றன. ஒருங்கிணைந்த கண்காணிப்பு நடவடிக்கையால் 1,500 கோடி மதிப்பிலான தடை செய்யப்பட்ட பொருட்கள் பறிமுதல் செய்யப்பட்டுள்ளன. கடந்த 2020 ஆம் ஆண்டில் மட்டும் பிரத்தியேக பொருளாதார மண்டலத்தில், அத்துமீறி நுழைந்த 10 வெளிநாட்டு மீன்பிடி படகுகளுடன் 80 குற்றவாளிகள் கைது செய்யப்பட்டனர்.
கடந்த ஆண்டில் ஏற்பட்ட 11 புயல்களின் போது, முன்னெச்சரிக்கை நடவடிக்கையாக 6,000 மீன்பிடி படகுகள், 40,000 மீனவர்கள் பாதுகாப்பான இடங்களுக்கு அனுப்பி வைக்கப்பட்டனர். இதன் மூலம் உயிரிழப்பு, பொருள் இழப்பு தவிர்க்கப்பட்டது.
மண்டலத்தின் அனைத்து பகுதிகளிலும் பாதுகாப்பு மற்றும் வளர்ச்சி என்ற பிரதமரின் ‘சாகர்’ தொலைநோக்குக்கு திட்டத்திற்கு ஏற்ப, இந்திய கடலோர காவல் படை, இலங்கை அருகே ‘நியூ டைமண்ட்’ என்ற மிகப் பெரிய எண்ணெய் கப்பலில் ஏற்பட்ட தீயை அணைத்தது. அதில் 3 லட்சம் மெட்ரிக் டன் கச்சா எண்ணெய் இருந்தது. இதன் மூலம் பெரும் சுற்றுச் சூழல் ஆபத்து தவிர்க்கப்பட்டது. மேலும், மொரீசியஸ் அருகே வர்த்தக கப்பல் ‘வகாசியோ’ தரைதட்டியபோது, ஏற்பட்ட மாசுவை அகற்றவும் உதவியது.
இந்திய கடலோர காவல் படை தனது 44 ஆண்டுகள் சேவையை நிறைவு செய்ததை முன்னிட்டு, குடியரசுத் தலைவர், குடியரசுத் துணைத் தலைவர், பிரதமர், பாதுகாப்பு அமைச்சர் ஆகியோர் வாழ்த்து தெரிவித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1693670
பாதுகாப்பு அமைச்சகம்
கடற்படை தளபதிகள் மாநாடு செப்டம்பர் 4-ம் தேதி முதல் 6-ம் தேதி வரை நடைபெறுகிறது
2023 ஆம் ஆண்டுக்கான கடற்படை தளபதிகளின் இரண்டாவது மாநாடு  புதுதில்லியில் செப்டம்பர் 04-ம் தேதி முதல் 06-ம் தேதி வரை நடைபெறுகிறது. இந்த மாநாடு, கடற்படைத் தளபதிகளுக்கு இடையே ஒருங்கிணைப்பை உருவாக்குவதற்கும் பல்வேறு அம்சங்கள் குறித்து விவாதிப்பதற்கும் ஆண்டுக்கு இரு முறை நடத்தப்படும் மாநாடாகும். 'ஹைபிரிட்' எனப்படும் நேரடியாகவும் காணொலி வாயிலாகவும் என இரு வடிவத்திலும் இந்த மாநாடு நடத்தப்படுகிறது.
இந்த மூன்று நாள் மாநாடு கடற்படைத் தலைமைத் தளபதி தலைமையில் நடைபெறும். முந்தைய ஆறு மாதங்களில் மேற்கொள்ளப்பட்ட முக்கிய செயல்பாடுகள், போக்குவரத்து, தளவாடங்கள், மனிதவளம், பயிற்சி மற்றும் நிர்வாக நடவடிக்கைள் இதில் ஆய்வு செய்யப்படும். அடுத்தடுத்த மாதங்களில் மேற்கொள்ளப்பட வேண்டிய நடைமுறைகள் குறித்தும் இம்மாநாட்டில் ஆலோசிக்கப்படும்.
பாதுகாப்புத் துறை இணை அமைச்சர் இந்த மாநாட்டின் போது கடற்படை தளபதிகள் மத்தியில் உரையாற்றுவதுடன் அவர்களுடன் கலந்துரையாடுவார். முப்படைகளின் தளபதிகளும் இந்த மாநாட்டில் கலந்து கொள்கிறார்கள்.. நாட்டின் முழுமையான பொருளாதார வளர்ச்சிக்கு பாதுகாப்பான கடல்சார் சூழலை மேம்படுத்துவதற்கான முன்முயற்சிகளை மேற்கொள்வதற்கான கலந்துரையாடலுக்கான வாய்ப்பை இந்த மாநாடு வழங்குகிறது.
2047-ம் ஆண்டுக்குள் முழுமையான தற்சார்பை அடையும் தொலைநோக்குப் பார்வைக்கு இணங்க மேக் இன் இந்தியா எனப்படும் இந்தியாவில் உற்பத்தி செய்வோம் திட்டத்தின் மூலம் உள்நாட்டுமயமாக்கலை அதிகரிப்பதில் கவனம் செலுத்தும் வகையில் நடைபெறும் கடற்படைத் திட்டங்களும் இந்த மாநாட்டில் ஆய்வு செய்யப்படும்.
எரிசக்தி அமைச்சகம்
மின் விளக்குகளை அணைக்குமாறு பிரதமர் விடுத்த வேண்டுகோளுக்கு திரளான ஆதரவு: மத்திய மின்துறை அமைச்சர்
கொவிட்-19 நோய்க்கு எதிராக தேச ஒற்றுமையை வெளிப்படுத்தும் வகையில், மின் விளக்குகளை அணைத்து, மற்ற வித விளக்குகளை ஏற்றுமாறு பிரதமர் திரு. நரேந்திர மோடி விடுத்த அழைப்புக்கு, மிகுந்த ஆதரவு இருந்ததாக மத்திய மின்துறை அமைச்சர் திரு ஆர்.கே.சிங் கூறியுள்ளார். 5. 4. 20 20 அன்று நிகழ்ந்த “மின் விளக்குகளை அணைத்து, மற்ற விளக்குகளை ஒளிரச் செய்யலாம்” என்ற இயக்கத்தின் போது, பவர் கிரிட் மின் தொகுப்புகளைக் கையாள்வதை நேரடியாகக் கண்காணித்த பிறகு இவ்வாறு கூறியுள்ளார்.
அன்றைய தினம் இரவு எட்டு நாற்பத்தொன்பது  மணியிலிருந்து, இரவு ஒன்பது ஒன்பது  மணி வரையிலான நேரத்தில், மின்சாரத் தேவை 117300 மெகாவாட்டில்இருந்து 85300 மெகாவாட்டாக குறைந்தது. அதாவது ஒரு சில நிமிடங்களிலேயே, 32000 மெகாவாட் தேவை குறைந்துள்ளது. தேசிய தேவையின் அளவில் இவ்வாறு 32 ஆயிரம் மெகாவாட் குறைந்தது, பிரதமரின் அழைப்புக்கு தேசம் கொடுத்துள்ள திரளான ஆதரவை வெளிப்படுத்துகிறது என்று தனது ட்விட்டர் பதிவுகளில் கூறியுள்ளார்.
நாட்டில் கொரோனா வைரஸுக்கு எதிரான போராட்டத்தில், நாம் அனைவரும், ஒட்டுமொத்த தேசமும் பிரதமருடன் இணைந்து நிற்கிறோம். இந்தியா பிரதமருடன் இணைந்து நிற்கிறது என்று கூறியுள்ளார்.
(Visitor Counter : 151
சிறப்பு சேவைகள் மற்றும் கட்டுரைகள்
அண்ணா சர்வதேச விமான நிலையம் மற்றும் சரக்கு போக்குவரத்து வளாகத்தில் பறிமுதல் செய்யப்பட்ட ரூ 9.4 கோடி மதிப்பிலான கேட்டமைன் ஹைட்ரோகுளோரைடு அழிப்பு
அண்ணா சர்வதேச விமான நிலையம் மற்றும் விமான சரக்கு போக்குவரத்து வளாகத்தில் பறிமுதல் செய்யப்பட்ட ரூ 9.4 கோடி மதிப்பிலான கேட்டமைன் ஹைட்ரோகுளோரைடு போதைப்பொருள் சென்னை விமான நிலைய சுங்கத்துறையால் செங்கல்பட்டில் உள்ள உயிரிமருத்துவ கழிவு வளாகத்தில் அழிக்கப்பட்டது.
போதைப்பொருள் ஒழிப்பு குழுவின் உறுப்பினர்கள், வருவாய் உளவுப் பிரிவின் அதிகாரிகள் மற்றும் பொதுமக்கள் முன்னிலையில் இந்த நடவடிக்கை மேற்கொள்ளப்பட்டது.
இந்த போதைப்பொருள் பயணிகளின் பைகளில் இருந்து சென்னை அண்ணா சர்வதேச விமான நிலையத்தில் பறிமுதல் செய்யப்பட்டது ஆகும்.
அண்ணா சர்வதேச விமான நிலையத்தில் பறிமுதல் செய்யப்பட்ட மொத்தம் 47,021 கிலோ போதைப்பொருட்கள் அழிக்கப்பட்டன என்று சென்னை விமான நிலைய சுங்க ஆணையரகத்தின் முதன்மை ஆணையர் செய்திக் குறிப்பொன்றில் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
இந்திய வரலாற்றின் ஒரு பகுதியைக் காண ஒவ்வொரு இந்தியரும் தேசியப் போர் நினைவுச் சின்னத்திற்கு செல்ல வேண்டும்; அன்ஷு மாலிக்
உலக மல்யுத்த சாம்பியன் போட்டியில் வெள்ளிப் பதக்கம் வென்றதன் மூலம், வரலாற்றில் தனது பெயரை பொறித்த வீராங்கனை அன்ஷு மாலிக், புதுதில்லியில் தேசிய போர் நினைவுச் சின்னத்துக்கு சென்று பார்த்தார் .
வட்ட வடிவத்தில் அமைக்கப்பட்ட போர் நினைவுச் சின்னத்தின் தளத்தில் அமர் சக்ரா ஜோதி எரிந்து கொண்டிருக்கிறது. ‘’ தேசிய முக்கியத்துவம் வாய்ந்த இந்த நினைவுச் சின்னத்துக்கு வந்ததன் மூலம், நமது நாட்டின் பெருமைமிக்க போர் வரலாறு பற்றி தெரிந்து கொள்ள முடிந்தது. போரில் உயிர்த்தியாகம் செய்த சுமார் 26,500 வீரர்களின் பெயர்கள் தியாக செங்கற்களில் பொறிக்கப்பட்டுள்ளதைக் கண்டபோது, ஒவ்வொரு வீரரும் நாட்டின் பாதுகாப்புச் சுவரின் வலுவான கற்கள் என்று உணர முடிந்தது’’ என்று அன்ஷு கூறியுள்ளார்.
‘’ அமர் சக்ரா அமர தீபத்தைப் போல, இந்த தியாகிகளும், அவர்களது தீரமும், ஒவ்வொரு இந்தியரின் உள்ளத்திலும் அணையாமல் இருக்கும்’’ என்று அவர் தெரிவித்துள்ளார்.
மேலும் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1792124
-----
(Visitor Counter : 138
வணிகம் மற்றும் தொழில்துறை அமைச்சகம்
தேசிய மஞ்சள் வாரியம் அமைக்க மத்திய அரசு அறிவிப்பு
தேசிய மஞ்சள் வாரியம் அமைப்பதற்கான அறிவிப்பை மத்திய அரசு இன்று வெளியிட்டது. இதன்மூலம் நாட்டில் மஞ்சள் உற்பத்திகளின் அபிவிருத்தியில் தேசிய மஞ்சள் வாரியம் கவனம் செலுத்தும்.
தேசிய மஞ்சள் வாரியம் மஞ்சள் தொடர்பான விஷயங்களில் தலைமைத்துவத்தை வழங்கும், நறுமணப் பொருட்கள் வாரியம், பிற அரசு நிறுவனங்களுடன் அதிக ஒருங்கிணைப்பை ஏற்படுத்தும்.
மஞ்சளின் ஆரோக்கியம் மற்றும் நல்வாழ்வு நன்மைகள் குறித்து உலகெங்கிலும் குறிப்பிடத்தக்க சாத்தியக்கூறுகள் மற்றும் ஆர்வம் உள்ளது, இது விழிப்புணர்வு மற்றும் நுகர்வை மேலும் அதிகரிக்கவும், ஏற்றுமதியை அதிகரிக்க சர்வதேச அளவில் புதிய சந்தைகளை உருவாக்கவும், ஆராய்ச்சி மற்றும் புதிய தயாரிப்புகளில் ஆராய்ச்சியை ஊக்குவிக்கவும், மதிப்புக் கூட்டப்பட்ட மஞ்சள் தயாரிப்புகளுக்கான நமது பாரம்பரிய அறிவை மேம்படுத்தவும் வாரியம் பயன்படுத்தும். இது குறிப்பாக மஞ்சள் உற்பத்தியாளர்களின் திறன் மேம்பாடு ஆகியவற்றில் கவனம் செலுத்தும், இது மதிப்புக் கூட்டல் மூலம் அதிக நன்மைகளைப் பெறும். தரம் மற்றும் உணவுப் பாதுகாப்புத் தரங்களை மேம்படுத்துவதோடு, அத்தகைய தரநிலைகளைக் கடைப்பிடிப்பதையும் வாரியம் ஊக்குவிக்கும். மஞ்சளின் முழு ஆற்றலையும் மேலும் பாதுகாக்கவும், பயனுள்ள வகையில் பயன்படுத்தவும் வாரியம் நடவடிக்கை எடுக்கும்.
வாரியத்தின் செயல்பாடுகள் மஞ்சள் உற்பத்தியாளர்களின் அதிக நல்வாழ்வு மற்றும் செழிப்புக்கு பங்களிக்கும், இத்துறையில் கவனம் செலுத்துவதன் மூலமும், பண்ணைகளுக்கு அருகாமையில் அதிக மதிப்புக் கூட்டுவதன் மூலமும், இது விவசாயிகளுக்கு அவர்களின் விளைபொருட்களுக்கு சிறந்த வருவாயை வழங்கும்.
உலகிலேயே மஞ்சள் உற்பத்தி, நுகர்வோர் மற்றும் ஏற்றுமதியில் இந்தியா முதலிடம் வகிக்கிறது. 2022-23 ஆம் ஆண்டில், இந்தியாவில் 3.24 லட்சம் ஹெக்டேர் பரப்பளவில் மஞ்சள் பயிரிடப்பட்டு, 11.61 லட்சம் டன்  உற்பத்தி செய்யப்பட்டது. இந்தியாவில் 30 க்கும் மேற்பட்ட வகையான மஞ்சள் பயிரிடப்படுகிறது, மேலும் இது நாட்டின் 20-க்கும் மேற்பட்ட மாநிலங்களில் பயிரிடப்படுகிறது. மகாராஷ்டிரா, தெலங்கானா, கர்நாடகா, தமிழ்நாடு ஆகிய மாநிலங்கள் மஞ்சளை அதிகம் உற்பத்தி செய்கின்றன.
மஞ்சளின் உலக வர்த்தகத்தில் இந்தியாவின் பங்கு 62% ஆகும். 2022-23 ஆம் ஆண்டில், 207.45 மில்லியன் அமெரிக்க டாலர் மதிப்புள்ள 1.534 லட்சம் டன் மஞ்சள் மற்றும் மஞ்சள் பொருட்கள் 380 க்கும் மேற்பட்ட ஏற்றுமதியாளர்களால் ஏற்றுமதி செய்யப்பட்டுள்ளன. வாரியத்தின் கவனம் செலுத்தும் நடவடிக்கைகளால், 2030 ஆம் ஆண்டில் மஞ்சள் ஏற்றுமதி 1 பில்லியன் அமெரிக்க டாலரை எட்டும் என்று எதிர்பார்க்கப்படுகிறது.
PIB Headquarters
கொவிட்-19 - பிஐபி செய்தித் தொகுப்பு
12.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- புவி அறிவியல் அமைச்சகம்
- கேரளாவில் 2020, ஜூன் 1ஆம் தேதி தொடங்கிய தென்மேற்குப் பருவமழை, 2020 ஜூன் 12ஆம் தேதி நிலவரப்படி கேரளாவின் முழுப்பகுதி, தமிழ்நாடு, கர்நாடகா, கோவா, புதுச்சேரி, தெலங்கானா, ஆந்திரா, வடகிழக்கு மாநிலங்கள், ஒடிசாவின் பெரும்பாலான ...
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- கப்பல் போக்குவரத்து அமைச்சகம்
- புள்ளியியல் மற்றும் திட்ட அமலாக்கம் அமைச்சகம்
(
பாதுகாப்பு அமைச்சகம்
பாதுகாப்புத்துறை எலக்ட்ரானிக்ஸ் பயன்பாடுகள் ஆய்வகத்தை பார்வையிட்டார் மத்திய இணையமைச்சர் திரு அஜய் பட்
பாதுகாப்பு ஆராய்ச்சி மற்றும் மேம்பாட்டு மையத்தின் முன்னணி ஆய்வு கூடமான பாதுகாப்புத்துறை எலக்ட்ரானிக்ஸ் பயன்பாடுகள் ஆய்வகத்தை, டேராடூனில் பாதுகாப்புத்துறை இணையமைச்சர் திரு அஜய் பட் நேற்று பார்வையிட்டார்.
டீல் இயக்குனர் திரு பி.கே. சர்மா, ஆய்கவத்தின் திட்டங்கள் மற்றும் தயாரிப்பு நிலவரம் குறித்து விளக்கினார்.
டீல் ஆய்வகத்தின் செயல்பாடுகள் குறித்து விரிவாக ஆலோசனை நடத்திய மத்திய அமைச்சர் திரு அஜய்பட், பாதுகாப்புத்துறை தளவாட உற்பத்தியில் தனியார் நிறுவனங்களையும் ஊக்குவிக்க ஆலோசனைகள் வழங்கினார்.
பாதுகாப்புத் துறைகளுக்காக டீல் ஆய்வகம் தயாரித்த எஸ்டிஆர், ஜிசாட்-6 டெர்மினல்கள், ட்ரோபோஸ்கேட்டர் மோடம், எச்டி - விஎல்ப் தகவல் தொடர்பு சாதனம், ஆளில்லா விமானங்கள் குறித்து மத்திய அமைச்சரிடம் செய்முறை விளக்கம் அளிக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762410
சுகாதாரம் மற்றும் குடும்ப நலத்துறை அமைச்சகம்
குழந்தைகள் இறப்பைக் குறைப்பதில் இந்தியா குறிப்பிடத்தக்க இலக்கை எட்டியுள்ளது
ஒரு குறிப்பிடத்தக்க மைல்கல்லாக, குழந்தைகள் இறப்பு விகிதத்தைக் குறைப்பதில் இந்தியா ஒரு முக்கிய சாதனையைப் படைத்துள்ளது. 22 செப்டம்பர் 2022 அன்று வெளியான இந்திய மாதிரி பதிவு அமைப்பு வெளியிட்ட புள்ளி விவர அறிக்கை 2020-ன்படி, 2030-ஆம் ஆண்டுக்குள் நிலையான வளர்ச்சி இலக்குகளை எட்டுவதற்காக, கடந்த 2014-ஆம் ஆண்டு முதல் குழந்தைகள் இறப்பு விகிதம், 5 வயதுக்குட்பட்ட குழந்தைகள் இறப்பு விகிதம் ஆகியவற்றில் குறிப்பிடத்தக்க முன்னேற்றத்தை பதிவு செய்து வருகிறது.
இந்த சாதனைக்காக மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா, பாராட்டுகளை தெரிவித்துள்ளார். மேலும் குழந்தை இறப்பை குறைப்பதற்கு அயராது உழைத்த அனைத்து சுகாதாரப் பணியாளர்கள், பராமரிப்பாளர்கள் மற்றும் சமூக ஆர்வலர்கள் உள்ளிட்டோருக்கு நன்றி தெரிவித்தார். “இந்திய மாதிரி பதிவு 2020 அறிக்கையின்படி, குழந்தை இறப்பு தொடர்ந்து குறைந்து வருகிறது. பிரதமர் திரு.நரேந்திர மோடியின், சிறந்த தலைமையின்கீழ், மத்திய - மாநில அரசுகளின் சிறந்த நட்புறவு மற்றும் அனைத்து சுகாதாரப் பணியாளர்களின் அர்ப்பணிப்பு காரணமாக 2030-க்குள் குழந்தை இறப்பை குறைப்பதில் நிலையான வளர்ச்சி இலக்குகளை எட்ட இந்தியா தயாராக உள்ளது” என்று அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861710
பிரதமர் அலுவலகம்
கொல்கத்தாவில் ஹூக்ளி ஆற்றின் கீழ் மெட்ரோ ரயில் சோதனை ஓட்டம் நடைபெற்றது குறித்து பிரதமர் மகிழ்ச்சி
கொல்கத்தாவில் உள்ள ஹூக்ளி ஆற்றின் கீழ் மெட்ரோ ரயிலின் சோதனை ஓட்டம் நடைபெற்றது குறித்து பிரதமர் திரு. நரேந்திர மோடி மகிழ்ச்சி தெரிவித்துள்ளார்.
மத்திய ரயில்வே அமைச்சர் திரு.அஸ்வினி வைஷ்ணவின் ட்விட்டர் பதிவுக்குப் பதிலளித்துள்ள பிரதமர், "இது கொல்கத்தாவிற்கு நல்ல செய்தி என்பதோடு இந்தியாவின் பொதுப் போக்குவரத்திற்கு ஊக்கமளிக்கும் நிகழ்வு" எனப் பதிவிட்டுள்ளார்.